ไม่เคยทานยาคุมกำเนิดเลยค้ะ เลยอยากลองทาน อยากเน้นตัวที่ล่วยเรื่องภายในและหน้าอกค่ะ
สวัสดีค่ะ หากต้องการทานยาคุมกำเนิด เพื่อการคุมกำเนิด สามารถที่จะทานได้ หากไม่ได้มีข้อห้ามในการทาน แต่หากไม่ได้ต้องการคุมกำเนิด แต่ต้องการให้หน้าอกโตขึ้นนั้น ไม่แนะนำให้ทาน เพราะจะทำให้เราได้รับผลข้างเคียงโดยไม่จำเป็นนอกจากนี้ ยาเม็ดคุมกำเนิดไม่ได้ทำให้ขนาดหน้าอกโตขึ้นได้ถาวร ส่วนใหญ่จะเป็นเพียงในช่วงระยะแรกๆ ที่ทานยา เนื่องจากฮอร์โมนเอสโตรเจนในยาเม็ด อาจทำให้เกิดการคั่งของน้ำในร่างกาย โดยเฉพาะที่เต้านมทำให้รู้สึกผิวว่าดูมีน้ำมีนวลขึ้น หน้าอกคัดตึง และดูใหญ่ขึ้น แต่ผลเหล่านี้จะค่อยๆลดลงเมื่อทานยาไประยะหนึ่งแล้ว ร่างกายก็จะกลับมาเป็นปกติในที่สุดสำหรับการบำรุงร่างกาย ยาคุมกำเนิดก็ไม่ใช่ยาสำหรับบำรุงร่างกาย ไม่ได้ช่วยให้ร่างกายแข็งแรงขึ้นแต่อย่างใดค่ะสำหรับเรื่องการบวมน้ำ หรือการมีน้ำหนักตัวเพิ่มนั้น ยาคุมกำเนิดอาจทำให้เกิดการคั่งของน้ำในร่างกาย หรืออาการบวมน้ำ จึงอาจทำให้ดูอวบขึ้น หรือมีน้ำหนักตัวขึ้นเล็กน้อยจากการมีน้ำสะสมในร่างกายมากขึ้นได้ แต่เมื่อทานยาไประยะหนึ่งแล้ว และร่างกายก็จะกลับมาเป็นปกติ ไม่เกิดการบวมน้ำต่อไปค่ะ